तेजी से बढ़ रही भारतीयों की संपत्ति 2.45 लाख लोग करोड़पति | Pratahkal
Home » Business » तेजी से बढ़ रही भारतीयों की संपत्ति 2.45 लाख लोग करोड़पति
तेजी से बढ़ रही भारतीयों की संपत्ति 2.45 लाख लोग करोड़पति
November 15, 2017	in Business
नई दिल्ली। भारत की कुल घरेलू संपदा 5 ट्रिल्यन अमेरिकी डॉलर (3,26,987 अरब रूपये) हो चुकी है और यहां 2.45 लाख लोग करोड़पति हैं। एक ताजा रिपोर्ट में यह बात कही गई है। 2022 तक देश में अति धनवान लोगों की संख्या 3.72 लाख होने की संभावना जताई गई है, जबकि कुल घरेलू संपदा 7.5 फीसदी प्रतिवर्ष बढ़ते हुए 7.1 ट्रिल्यन डॉलर (4,64,322 अरब रूपये) हो जाएगी।
क्रेडिट स्विस ग्लोबल वेल्थ रिपोर्ट के मुताबिक, वर्ष 2000 से भारत में लोगों की संपत्ति हर साल 9.9 फीसदी की गति से बढ़ी है जोकि वैश्विक औसत 6 फीसदी से अधिक है। भारत की संपत्ति में 451 अरब डॉलर की वृद्धि हुई है और सर्वाधिक धन हासिल करने के मामले में इसका स्थान दुनियां में आठवां है।
रिपोर्ट में कहा गया है, एक तरफ भारत में धन-दौलत में तेजी से वृद्धि हो रही है, लेकिन इसमें हर आदमी शामिल नहीं है। यहां अभी भी काफी गरीबी है, जो इस तथ्य से जाहिर होता है कि 92 फीसदी व्यस्क जनसंख्या के पास 10 हजार डॉलर (653975 रूपये) से कम संपत्ति है। दूसरे छोर पर केवल 0.5 फीसदी लोगों के पास 1 लाख डॉलर (6539750 रूपये) से अधिक की संपत्ति है। हालांकि भारत की विशाल जनसंख्या की वजह से यह 42 लाख लोगों में तब्दील हो जाता है।
indian-Property_hike	2017-11-15
Tagged with: indian-Property_hike
Previous: दाऊद की संपत्तियां 11.58 करोड़ में नीलाम
Next: गणतंत्र दिवस समारोह में होंगे 10 मुख्य अतिथि